બીજો વાંધો એનજીઓ તરફથી ભૂતકાળમાં લેવામાં આવ્યો હતો કે મરિના બીચ જેવા જાહેર સ્થળોને સમાધિના સ્થળમાં બદલી નાખવા જોઈએ નહી. આટલો સુંદર દરિયાકિનારો નાગરિકો માટે રહેવો જોઈએ. આ ઉપરાંત પર્યાવરણને ધ્યાનમાં રાખીને કોસ્ટલ ઝોન રેગ્યુલેશનના નિયમો પણ છે. તે નિયમો પ્રમાણે દરિયા કિનારે કશું બાંધકામ થઈ શકે નહીં. બીજું, નેતાઓની ભવ્ય સમાધિઓ બનાવવાની પરંપરા લાંબા ગાળે હાનિકારક છે, કેમ કે દેખાદેખીમાં ઠેરઠેર સમાધિઓ બનવા લાગે તેવું બને.